EkBass/fiwiki-20250220-pages-articles huggingface dataset:
Rudi van Dantzig

Rudi van Dantzig (4. elokuuta 1933 Amsterdam, Hollanti – 19. tammikuuta 2012 Amsterdam, Hollanti) oli hollantilainen tanssija ja koreografi. Hän suunnitteli runsaat 50 koreografiaa, lähinnä Hollannin kansallisbalettille. Hän kirjoitti myös kirjoja, muun muassa työtoverinsa Rudolf Nurejevin elämäkerran. Omaelämäkerrallisesta romaanista Voor een verloren soldaat on tehty myös elokuva. Van Dantzigin tanssijanuralle antoi tarinan mukaan sykäyksen Michael Powellin elokuva Punaiset kengät. Hän opiskeli tanssia Anna Sybrandan oppilaana, sittemmin Sonia Gaskellin koulussa. Dantzigin ensimmäinen koreografia oli Night Island (1959), mutta hän sanoo tajunneensa tanssin ilmaisuvoimaisuuden vasta Martha Grahamin vierailtua Hollannissa.Jussi Tossavainen, Koreografi löysi tanssin ilmaisuvoiman, Helsingin Sanomat 5.2.2012 s. C12 Artikkelin verkkoversio Van Dantzigista tuli Hollannin kansallisbaletin johtaja 1968 Gaskellin jälkeen ja hän jatkoi tehtävässä vuoteen 1991. Hänen elämänkumppaninsa Toer van Schayk toimi usein pukusuunnittelijana ja lavastajana. Van Dantziginin koreografioita on ollut myös Suomen kansallisbaletin ohjelmistossa, muun muassa Joutsenlampi ja Neljä viimeistä laulua. == Lähteet == == Aiheesta muualla == *Muistokirjoitus Telegraphissa Luokka:Alankomaalaiset balettitanssijat Luokka:Vuonna 1933 syntyneet Luokka:Vuonna 2012 kuolleet
Behn

Behn on muun muassa seuraavien henkilöiden sukunimi: * Aphra Behn (1640–1689), englantilainen kirjailija * Ari Behn (1972–2019), norjalainen kirjailija, prinsessa Märtha Louisen aviomies * Leah Behn (s. 2005), norjalainen malli ja sosiaalisen median vaikuttaja, Ari Behnin ja prinsessa Märtha Louisen tytär * Maud Behn (s. 2003), norjalainen kirjailija, Ari Behnin ja prinsessa Märtha Louisen tytär * Robin Behn (s. 1958), yhdysvaltalainen runoilija.
Suomi-Kroatia Seura

Suomi-Kroatia Seura ry on Suomen ja Kroatian tasavaltojen kansalaisten keskinäisen kanssakäymisen edistämiseksi Hyvinkäällä vuonna 1991 perustettu ystävyysseura. Se rekisteröitiin 1992 ja aktiivisia jäseniä seurassa on noin 50. Seuran toiminnassa on korostunut humanitäärinen toiminta. Alkuvaiheessa seura toteutti avustusprojekteja yhteistyössä muiden humanitääristen järjestöjen kanssa. Vuosina 1993-1998 seura toimi yhteistyössä Kroatian ja Suomen SOS-lapsikyläjärjestöjen kanssa Lekenikin, Ladimirevcin ja SOS- lastentarhan Vukovarin hyväksi. Seura on ollut myös kummitoiminnassa mukana. Matkailun edistämistä seura on pyrkinyt toteuttamaan tiedottamalla Kroatiasta ja sen matkailusta, toimittamalla esitteitä sekä osallistumalla Helsingin kansainvälisille matkamessuille. Kroatian kulttuuria seura on tehnyt tunnetuksi järjestämällä Kroatia-iltoja, opintokerhoja, kroatian kielen peruskursseja ja pienimuotoisia näyttelyitä. Seura on välittänyt jäsenilleen ajankohtaista tietoa Kroatiasta jäsentiedotteessaan. Seuralla on oma kirjasto, josta voi lainatta kirjoja. Aloitteen seuran perustamiseksi teki Marijan Basic, joka perustamisvaiheessa toimi Hyvinkäällä. Seuran perustajajäseniä olivat Julius Hiidenmies, Marijan Basic, Kurt Carlander, Tapani Heikkilä, Anni Kovanen, Marjatta Carlander, Marjut Kröger, Armi Kyynäräinen, Merja Carlander, Zeljko Bosnjak, Tiina Bosnjak, Kirsti Spehar, Soile Pejak, Ismo Suikkanen, Anna-Mari Spehar ja Ulla Ristikko. ==Aiheesta muualla== * Seuran sivusto www.suomikroatia.fi Kroatia Seura
Legend of Edda

Legend of Edda on GamesCampusin kehittämä selainpeli, jossa Titaanit ja Olympukset taistelevat keskenään. Legend of Eddassa on mahdollisuus PvP pelaamiseen (Player versus Player.) == Hahmoluokat == Legend of Eddassa on kolme pääluokkaa, joista kaikki sisältävät kaksi sivuluokkaa: *Fighter (Swordman ja Warrior) *Rogue (Archer ja Assassin) *Mage (Cleric ja Wizard) Jokaisella hahmoluokalla on omat taitonsa, jotka auttavat taistelemisessa. Lisäksi tasolla 20, jokainen hahmo voi oppia "Demi-God Skillin" (Puolijumalataidon,) jotka ovat huomattavasti tavallisia taitoja voimakkaampia. == PvP == Legend of Eddassa käytetään luokka (grade) järjestelmää. *Grade 1 vastaa tasoa 1-20 *Grade 2 vastaa tasoa 20-40 *Grade 3 vastaa tasoa 40-54 Otteluissa on vastakkain Titaanit ja Olympukset. Tavoitteena on tappaa vastapuolen pelaajia ja siten ansaita pisteitä puolelleen, sekä varastaa vastustajien kristallit ja tuoda ne oman tukikohdan arkkuihin. Luokka:MMORPG-pelit
Iso lemmen pala – Baddingin jalanjäljissä…

Iso lemmen pala – Baddingin jalanjäljissä... on Yölinnun 11. studioalbumi. Se julkaistiin vuonna 2011 levymerkillä Allstar Music. Albumi nousi Suomen virallisen listan sijalle 7. == Kappaleet == # # # # # # # # # # # # # # == Lähteet == Luokka:Vuoden 2011 albumit Luokka:Yölinnun albumit Luokka:Tribuuttialbumit Rauli Badding Somerjoelle
Ford Nucleon

Ford Nucleon oli Ford Motor Companyn 1950-luvulla suunnittelema ydinkäyttöinen konseptiauto. Yhtään toimivaa Ford Nucleonia ei rakennettu. Autossa olisi ollut polttomoottorin sijaan auton takaosaan sijoitettu, vaihdettava ydinreaktorimoduuli. Suunnitelma pohjautui oletukseen siitä, että ydinreaktorit ja niiden tarvitsemat säteilysuojat kutistuisivat riittävän pieniksi ajoneuvokäyttöä ajatellen.http://media.ford.com/article_display.cfm?article_id=3359 Tiedosto:Deutsches Technikmuseum Berlin February 2008 0022.JPG Tiedosto:Deutsches Technikmuseum Berlin February 2008 0023.JPG Tiedosto:Deutsches Technikmuseum Berlin February 2008 0024.JPG == Lähteet == == Aiheesta muualla == Luokka:Konseptiautot Luokka:Ydinvoima Nucleon Luokka:Toteutumattomat suunnitelmat ja hankkeet
Mudpack

Mudpack (myös muotoa Mud Pack käytetään) on Mud-yhtyeen elokuussa 1977 julkaistu kokoelma-albumi. Suurin osa sen kappaleista oli julkaistu alun perin kahdella edellisellä albumilla Use Your Imagination (1975) ja It’s Better Than Working! (1976).Mud: Mudpack-vinyylin takakannen tiedot (Private Stock PVLP 1022) Mukana on myös kolme ainoastaan singlenä julkaistua kappaletta vuodelta 1976; ”Shake It Down”, ”Nite on the Tiles” ja ”Lean on Me”. == Kokoonpano == A-puoli #Shake It Down #It Don’t Mean a Thing #Under the Moon of Love #Sweet & Sour Lady #Show Me You’re a Woman *Tuottanut Pip Williams B-puoli # * Beating round the Bush #L’L’Lucy #Nite on the Tiles #Use Your Imagination #Lean on Me *Tuottanut Phil Wainman * == Lähteet == Luokka:Vuoden 1977 kokoelma-albumit Luokka:Mudin albumit
Tapio Vaherva

Tapio Vaherva (s. 1939 Sortavala) on Jyväskylän yliopiston aikuiskasvatuksen emeritusprofessori. Hän toimi kasvatustieteen yliassistenttina 1971–1976, apulaisprofessorina 1976–1994 ja aikuiskasvatuksen professorina 1994–2007. Lisäksi Vaherva oli Oulun yliopiston ja Tampereen yliopiston dosentti. Vaherva kuuluu kahden kasvatuksen ja koulutuksen tutkimuksen erityisalan uranuurtajiin Suomessa. Yhdessä Kalevi Kivistön kanssa hän julkaisi kasvatussosiologian ensimmäisen suomenkielisen yleisteoksen ja oppikirjan vuonna 1972. Yhdessä Simo Juvan kanssa hän julkaisi koulutuksen taloustieteen ensimmäisen suomenkielisen yleisteoksen ja oppikirjan 1985. Koulutuksen vaikuttavuuden tutkimuksessa ja arvioinnissa Vaherva oli edelläkävijöitä. Akateemisen uran ohella hän työskenteli Sitran (Suomen Itsenäisyyden Juhlarahaston) asiantuntijana. == Kirjallisuus == * Kivistö, K. & Vaherva, T. Kasvatussosiologia. Gummerus, Jyväskylä, 1972. * Ekola, J. & Vaherva, T. Aikuisopetusopas. Tammi, Helsinki 1980. * Ekola, J. & Vaherva,T. Arviointi aikuisopetuksessa. Valtion koulutuskeskus, 1982. * Vaherva, T. & Juva, S. Koulutuksen talous. Tammi, Helsinki, 1985. * Vaherva, T. & Sallila, P. (toim.) Arkipäivän oppiminen. BJ, Aikuiskasvatuksen vuosikirja, 1998. Luokka:Jyväskylän yliopiston professorit Luokka:Suomalaiset kasvatustieteilijät Luokka:Suomalaiset professorit Luokka:Vuonna 1939 syntyneet Luokka:Elävät henkilöt
Retš

Retš (, alkuperäisessä kirjoitusasussa Рѣчь, suomeksi ”Puhe”) oli Pietarissa Venäjällä vuosina 1906–1917 ilmestynyt sanomalehti. Se oli Perustuslaillisdemokraattisen puolueen eli kadettien pää-äänenkannattaja. Retšin julkaisijoina toimivat muun muassa Julian Bak, Vladimir Nabokov ja Ivan Petrunkevitš. Käytännössä sitä johtivat Josif Gessen ja Pavel Miljukov. Bolševikit lakkauttivat lehden lokakuun vallankumouksen jälkeen. Elokuuhun 1918 saakka se ilmestyi nimillä Naša retš, Svobodnaja retš, Vek, Novaja retš ja Naš vek. ==Lähteet== Luokka:Venäläiset sanomalehdet
Vladimir Nabokov (poliitikko)

Vladimir Dmitrijevitš Nabokov (, 21. heinäkuuta (J: 8. heinäkuuta) 1869 Tsarskoje Selo – 28. maaliskuuta 1922 Berliini) oli venäläinen juristi ja poliitikko. Vladimir Nabokov syntyi Venäjän oikeusministerin Dmitri Nabokovin perheeseen. Hän valmistui Pietarin yliopiston oikeustieteellisestä tiedekunnasta, työskenteli Venäjän valtakunnanneuvoston kansliassa ja rikosoikeuden professorina. Liberaalina tunnettu Nabokov toimi Perustuslaillisdemokraattisen puolueen eli ”kadettien” keskuskomitean jäsenenä vuodesta 1905 lähtien. Hän toimitti puolueen äänenkannattajaa Retšiä ja vuonna 1906 hänet valittiin Venäjän duuman jäseneksi. Ensimmäisen maailmansodan aikana Nabokov työskenteli Venäjän pääesikunnan kanslianhoitajana osallistumatta politiikkaan. Helmikuun vallankumouksen aikana hän kieltäytyi Suomen kenraalikuvernöörin tehtävästä ja työskenteli väliaikaisen hallituksen asiainhoitajana. Syksyllä 1917 hän osallistui perustuslakia säätävää kokousta edeltäneen esiparlamentin toimintaan. Lokakuun vallankumouksen jälkeen Nabokov matkusti perheensä luokse Krimille. Tätä ennen hän oli tullut valituksi perustuslakia säätävän kokouksen jäseneksi. Marraskuusta 1918 lähtien Nabokov toimi Krimin aluehallituksen oikeusministerinä. Huhtikuussa 1919 hän matkusti ulkomaille. Vuodesta 1920 hän toimi Berliinin emigranttijärjestöissä ja toimitti Rul-sanomalehteä. Nabokov menehtyi Pavel Miljukovin murhayrityksen yhteydessä. Kirjailija Vladimir Vladimirovitš Nabokov oli Vladimir Dmitrijevitš Nabokovin poika. ==Lähteet== Luokka:Venäläiset aateliset Luokka:Perustuslaillisdemokraattisen puolueen poliitikot Luokka:Venäjän keisarikunnan valtakunnanduuman jäsenet Luokka:Venäjän perustuslakia säätävän kansalliskokouksen jäsenet Luokka:Venäläiset juristit Luokka:Venäläiset henkirikosten uhrit Luokka:Vuonna 1869 syntyneet Luokka:Vuonna 1922 kuolleet
Enzo Petito

Enzo Petito (oikealta nimeltään Vincenzo Squatriti) on Espanjassa syntynyt näyttelijä, joka sai myöhemmin Italian kansalaisuuden. Hän teki yhteistyötä näyttämöllä Eduardo De Filippon kanssa. Lisäksi hän esiintyi useiden elokuvien sivurooleissa, joihin lukeutuu kaupanpitäjän osa Sergio Leonen elokuvassa Hyvät, pahat ja rumat (1966). Muita elokuvia, joissa Petito esiintyi, oli esimerkiksi A che servono questi quattrini? (1942). == Aiheesta muualla == * Luokka:Espanjalaiset näyttelijät Luokka:Italialaiset näyttelijät Luokka:Syntymävuosi puuttuu Luokka:Elävät henkilöt
Jääkiekon nuorten maailmanmestaruuskilpailut 1980

Jääkiekon nuorten maailmanmestaruuskilpailut 1980 pelattiin Suomessa, ottelupaikkakuntina olivat Helsinki ja Vantaa. Suomen voittama hopeamitali oli ensimmäinen maan voittama MM-mitali jääkiekossa. == Alkusarja == === Lohko A === Joukkue 0 V H T TM PM P Neuvostoliitto 3 3 0 0 16 6 6 Suomi 3 2 1 0 22 4 4 Kanada 3 1 2 0 15 15 2 Sveitsi 3 0 3 0 6 34 0 === Lohko B === Joukkue O V H T TM PM P Ruotsi 3 2 0 1 20 10 5 Tšekkoslovakia 3 2 1 0 24 17 4 Länsi-Saksa 3 1 2 0 10 20 2 Yhdysvallat 3 0 2 1 10 17 1 == Putoamissarja == Joukkue O V L T TM PM P Kanada 3 3 0 0 19 8 6 Länsi-Saksa 3 2 1 0 10 10 4 Yhdysvallat 3 1 2 0 13 14 2 Sveitsi 3 0 3 0 12 22 0 == Mitalipelit == Joukkue O V H T TM PM P Neuvostoliitto 3 3 0 0 10 4 6 Suomi 3 2 1 0 8 6 4 Ruotsi 3 1 2 0 13 9 2 Tšekkoslovakia 3 0 3 0 8 20 0 == Pistepörssi == Sija Pelaaja M S P 1\. Vladimir Krutov 7 4 11 2\. Jari Kurri 4 7 11 3\. Håkan Loob 7 2 9 4\. Jan Vodila 6 2 8 5\. Kari Jalonen 3 5 8 6\. Dusan Pasek 6 1 7 7\. Reijo Ruotsalainen 4 3 7 8\. Dino Ciccarelli 5 1 6 9\. Ari Lähteenmäki 4 2 6 9\. Scott Carlston 4 2 6 http://www.quanthockey.com/wjc-u20/en/seasons/1980-wjc-u20-players-stats.html ==Palkinnot== === IIHF:n valitsemat turnauksen parhaat pelaajat === *Paras maalivahti: Jari Paavola *Paras puolustaja: Reijo Ruotsalainen *Paras hyökkääjä Vladimir Krutov === Turnauksen tähdistökentällinen === *Maalivahti: Jari Paavola *Puolustajat: Tomas Jonsson, Reijo Ruotsalainen *Hyökkääjät: Håkan Loob, Igor Larionov, Vladimir Krutov == Lopputulokset == A-sarja Sija Joukkue Neuvostoliitto Suomi Ruotsi 4\. Tšekkoslovakia 5\. Kanada 6\. Länsi- Saksa 7\. Yhdysvallat 8\. Sveitsi B-sarja Sija Joukkue 9\. Itävalta 10\. Puola 11\. Norja 12\. Alankomaat 13\. Tanska 14\. Italia 15\. Ranska 16\. Unkari == Katso myös == * Jääkiekko talviolympialaisissa 1980 ==Lähteet== == Aiheesta muualla == * Artikkeli kisoista 1977-1981 TSN:n sivuilla * Passionhockey.com: IIHF U20 1980 * Hockeyarchives: IIHF U20 1980 * IIHF.com − 1980 IIHF World Junior U20 Championship Pool A 1980 Luokka:Vuoden 1980 jääkiekko Luokka:Suomen jääkiekko Luokka:Helsingin urheilutapahtumat Luokka:Vantaan urheilutapahtumat
Johan Simberg

Johan Peter Erik Simberg (s. 12. heinäkuuta 1950 Helsinki) on suomenruotsalainen näyttelijä. Hänet muistetaan parhaiten Timo Harjunpäänä televisiosarjoista Harjunpää ja kylmä kuolema sekä Harjunpää ja ahdistelija. Hän toimi myös Muumipapan ääninäyttelijänä televisiosarjan Muumilaakson tarinoita ja elokuvan Muumipeikko ja pyrstötähti ruotsinkielisissä dubbauksissa. Myöhemmin Simberg kuljetti postivenettä Turun saaristossa. ==Filmografia== ===Elokuvat=== Vuosi Elokuva / TV-elokuva / Lyhytelokuva Rooli 1973 Rakennetaan sauna Salonen 1980 Ensimmäinen yö poissa kotoa Johan 1981 Vänrikki Stoolin tarinat 1984 Dirty Story lääkäri poliklinikalla 1987 Lumottu tie isä 1989 Aito Halonen Ari Lahtinen Härän vuosi Pappa Paluuta ei ole Charlie - antropologi 1991 Lampi 1997 Joonas lääkäri 1999 Lapin kullan kimallus kuvernööri Georg von Alfthan ===Televisiosarjat=== Vuosi Televisiosarja Rooli 1983 Harjunpää ja kylmä kuolema Timo Harjunpää 1985 Harjunpää ja ahdistelija Timo Harjunpää 1989 Histamiini ja merenneidon aarre kapteeni 1991 Vihan päivät raatimies Govinius 1993 Viiskulmasta itään 1998 Team Ahma merimies (jaksossa Hangö) ===Dubbaukset=== ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 1950 syntyneet Luokka:Elävät henkilöt
GRB 970228

GRB 970228 oli ensimmäinen gammapurkaus (GRB, Gamma Ray Burst), jonka jälkihehku havaittiin. Se huomattiin 28. helmikuuta 1997 kello 02:58 UTC. Vuodesta 1993 lähtien fyysikot olivat ennustaneet, että gammapurkauksia seuraa matalaenerginen jälkihehku radioaaltojen, röntgenaaltojen ja jopa näkyvän valon aallonpituuksilla, mutta ennen tätä tapahtumaa gammapurkauksia oli havaittu vain korkeaenergisten gammasäteiden purkauksina (sähkömagneettisen säteilyn energisin muoto). luokka:Taivaankappaleet
Mammoth Hot Springs

thumb|215px|Mammoth Hot Springsin terasseja Mammoth Hot Springs on kuumista lähteistä muodostunut kokonaisuus travertiinikukkulalla Yellowstonen kansallispuistossa. Se on yksi puiston tunnetuimmista nähtävyyksistä. Mammoth Hot Springs sijaitsee noin 1 900 metrin korkeudessa Yellowstonen pohjoisosissa vajaan kymmenen kilometrin päässä Gardinerin kaupungista. Mammoth Hot Springs on muodostunut monivärisistä terasseista, joihin tihkuu kuumaa mineraalipitoista vettä maan sisästä.Pitcher, s. 450. Alueelle tuleva vesi on hiilihappopitoista, sillä se on ollut kosketuksissa hiilidioksidiseen kuumaan höyryyn, joka kumpuaa magmataskuista. Tämä hapokas neste syövyttää noustessaan pintaan kalkkikiveä. Noustuaan pintaan hiilidioksidi höyrystyy, ja neste laimenee. Jäljelle jäänyt kalsiumkarbonaatti kiinteytyy travertiiniksi. Mammoth Hot Springs kuumat lähteet ovat koko ajan pienessä muutoksessa. Vanhat terassit kuivuvat, kun kalkkikivi tukkii veden reittejä ja sen pitää etsiä uusia teitä pinnalle. Tämän seurauksena uusia terasseja kasvaa joka päivä. Pari vuotta sitten aktiivisena olleet lähteet voivat nykyään olla harmaita ja murenevia travertiinikiviä. == Lähteet == * === Viitteet === == Aiheesta muualla == Luokka:Yellowstone Luokka:Lähteet
Sixten Lundberg

Sixten Lundberg (s. 18. maaliskuuta 1961 Helsinki) on suomenruotsalainen näyttelijä. Hän on toiminut Muumipeikon ääninäyttelijänä televisiosarjan Muumilaakson tarinoita sekä elokuvan Muumipeikko ja pyrstötähti ruotsinkielisissä dubbauksissa. Hän on myös näytellyt elokuvissa, tv-sarjoissa sekä teattereissa, muun muassa Svenska Teaternissa ja Lilla Teaternissa. ==Filmografia== ===Elokuvat=== Vuosi Elokuva Rooli 1983 Pöllönpesäpuut Erik 1998 Liian paksu perhoseksi 1999 Suuri peli, korkeat panokset Väinö Tanner ===Televisiosarjat=== Vuosi Televisiosarja Rooli 1983 Harjunpää ja kylmä kuolema ambulanssilääkäri 1984 Vandrande skugga Per Frid 1986 Aurinkokivi kertoja 1995 Vill ni se på stjärnor? monia rooleja 1999 SunRadio käyttömestari Oiva Kekkonen 2000 Joulukalenteri Kalevi 2001 Seitsemän vanhempi konstaapeli Ari Suvanto 2003 Rikospoliisi Maria Kallio Kauko Nieminen 2006 Mogadishu Avenue kokki 2006 Salatut elämät Lars ===Dubbaukset=== ==Lähteet== ==Aiheesta muualla== * * Luokka:Suomalaiset näyttelijät Luokka:Suomalaiset ääninäyttelijät Luokka:Vuonna 1961 syntyneet Luokka:Elävät henkilöt
Glukuronidaatio

Glukuronidaatio on aineenvaihduntaprosessi, jossa substraattiin lisätään glukuronihapporyhmä. Näin syntyneitä yhdisteitä sanotaan glukuronideiksi ja glukuronidaatioentsyymejä glukuronidaaseiksi. Glukuronidaatiolla on merkitystä eläinten aineenvaihdunnassa sekä endogeenisten yhdisteiden että vierasaineiden, kuten lääkemolekyylien ja toksisten aineiden, aineenvaihdunnassa. Glukuronidaatio tapahtuu pääsääntöisesti maksassa. Se on kapasiteetiltaan suurin ihmisen vierasaineiden metaboliaan keskittynyt aineenvaihduntareitti. Muodostuva glukuronidi on erittäin hyvin vesiliukoinen ja erittyy elimistöstä munuaisten kautta virtsaan. ==Toiminta== Maksan UPD- glukutonyylitransferaasientsyymit katalysoivat UDP-glukuronihapon, tai eräissä tapauksissa UDP-glukoosin, UDP-galaktoosin tai UDP-ksyloosin, sokeriosan liitämistä substraattiin. Kun vierasaineeseen, esimerkiksi lääkeaineeseen, liitetään glukuronidaation avulla glukuronihapporyhmä, se menettää usein tehonsa. Poikkeuksena on morfiini-6-glukuronidi, joka on morfiinia tehokkaampaa. Glukuronidaatio voi tapahtua lukuisille eri yhdisteille. Glukuronihappo voi liittyä joko typpi-, happi-, rikki- tai hiiliatomeihin, jolloin puhutaan N-, O-, S- ja C-glukuronidaatiosta. N-glukuronidaatio tapahtuu amiineille, erityisesti emäksisille tertiäärisille amiineille, amideille ja sulfonamideille, O-glukuronidaatio on tyypillinen fenoleille ja opioideille, S-glukuronidaatio tioleille ja tiokarboksyylihapoille ja C-glukuronidaatio 1,3-dikarbonyyliyhdisteille, esimerkiksi sulfiinipyratsonille Eläimien tuottamista endogeenisista yhdisteistä glukuronidaation kautta metaboloituvat muun muassa bilirubiini, tyroksiini, ja steroidihormonit. Lääkeaineita, jotka metaboloituvat tämän reitin kautta ovat muun muassa opiodit, propofoli, ketoprofeeni, naprokseeni, oksatsepaami ja monet antihistamiinit. ==Lähteet== Luokka:Metabolia
Black Mask

Black Mask tarkoittaa seuraavia asioita: * Black Mask, pulp-lehti * Black Mask, DC Comicsin sarjakuvahahmo * Black Mask, hongkongilainen elokuva.
Spellbound

Spellbound tarkoittaa seuraavia asioita: == Elokuvat == * Spellbound, John Harlow’n ohjaama elokuva vuodelta 1941 * Noiduttu (Spellbound), Alfred Hitchcockin ohjaama elokuva vuodelta 1945 * Spellbound, Jeffrey Blitzin ohjaama dokumenttielokuva vuodelta 2002 == Musiikki == * Spellbound, Paula Abdulin albumi * Spellbound, Split Enzin albumi * Spellbound, Tenin albumi * Spellbound, Tygers of Pan Tangin albumi * ”Spellbound”, Lacuna Coilin kappale * ”Spellbound”, Siouxsie and the Bansheesin kappale * Spellbound, Yngwie Malmsteenin albumi == Videopelit == * Spellbound Entertainment, saksalainen videopelien kehittäjä * Spellbound, ZX Spectrum -peli vuodelta 1984 * Spellbound, usealle eri alustalle julkaistu videopeli vuodelta 1985.
Nanna Vainio

thumb|Nanna Vainio Nanna Vainio (s. 29. toukokuuta 1991 Tammisaari) on suomalainen sulkapalloilija. Hän on vuosien 2009–2012 ja 2015–2016 naisten kaksinpelin suomenmestari. Vainio edustaa Espoon Sulkapallo-Badminton -seuraa (ESB) ja häntä valmentaa Mike Adams. Vainio aloitti sulkapallon 10-vuotiaana. Aiemmin hän harrasti jalkapalloa. Vuonna 2015 hän voitti ensimmäisen kansainvälisen turnauksen Mauritiuksella. Vuoden 2016 EM-kisoissa hän sijoittui kahdeksan parhaan joukkoon. Maailmanlistalla Vainio on ollut korkeimmillaan 57:s (2. kesäkuuta 2016). Hän kuului Suomen Rion kesäolympialaisiin 2016 tähdänneeseen Rio Team -olympiavalmennusryhmään ja Suomen Olympiakomitea vahvisti paikan 1. kesäkuuta 2016. Vainio kirjoitti ylioppilaaksi Espoon Mattlidens gymnasiumista keväällä 2010, minkä jälkeen hän opiskeli kandidaatin tutkinnon tietohallinnossa ja liiketaloudessa Loughborough'n yliopistossa Englannissa. Vuonna 2013 hän muutti Kööpenhaminaan, missä hän opiskeli maisterin tutkinnon ja harjoitteli Anu Niemisen vetämässä Copenhagen Badminton Centerissä. Hän valmistui vuonna 2015 ja on sittemmin harjoitellut jälleen Suomessa. ==Lähteet== ==Aiheesta muualla== * Luokka:Suomalaiset sulkapalloilijat Luokka:Vuonna 1991 syntyneet Luokka:Elävät henkilöt
Jääkiekon nuorten maailmanmestaruuskilpailut 1976

Jääkiekon nuorten maailmanmestaruuskilpailut 1976 pelattiin Suomessa, ottelupaikkakuntana toimi Tampere, Turku, Pori ja Rauma. == Otteluohjelma == Sija Maa O V H T TM PM P 1 Neuvostoliitto 4 4 0 0 19 10 8 2 Kanada 4 2 2 0 12 27 4 3 Tšekkoslovakia 4 2 2 0 12 10 4 4 Suomi 4 1 3 0 12 14 2 5 Ruotsi 4 1 3 0 23 17 2 == Pistepörssi == Sija Pelaaja M S P 1 Valeri Evstifeev 4 4 8 2 Karel Holý 5 2 7 3 Valeri Bragin 4 2 6 4 Sergei Prdgortsev 2 4 6 5 Matti Forss 4 1 5 6 Björn Johansson 3 2 5 7 Josef Lukác 2 3 5 8 Peter Marsh 4 0 4 9 Thomas Gradin 3 1 4 9 Hannu Helander 3 1 4 9 Anders Håkansson 3 1 4 ==Palkinnot== === Turnauksen parhaat pelaajat === *Paras maalivahti: Sergei Babariko *Paras puolustaja: Vassili Pervukhin *Paras hyökkääjä Valeri Evstifeev === Turnauksen tähdistökentällinen === *Maalivahti: Pavol Švárny *Puolustajat: Vassili Pervukhin, Björn Johansson *Hyökkääjät: Peter Marsh, Karel Holý, Valeri Evstifeev == Lähteet == * Passionhockey - Matches internationaux des moins de 20 ans 1975/76 1976 Luokka:Vuoden 1976 jääkiekko Luokka:Suomen jääkiekko Luokka:Tampereen urheilutapahtumat Luokka:Turun urheilutapahtumat Luokka:Porin urheilutapahtumat Luokka:Rauman urheilutapahtumat
Katadioptrinen objektiivi

Katadioptrinen objektiivi (peiliteleobjektiivi) on kauko-objektiivi, jossa käytetään linssien sijaan peilejä. Niiden periaate on sama kuin peiliteleskoopeissa: kuperien peilien avulla tuotetaan voimakkaasti suurennettu kuva kamerakennolle. Katadioptristen objektiivien etu on niiden lyhyys: saman polttovälin saavuttaminen linssien avulla edellyttää usein kaksi tai kolme kertaa pidempää objektiivia. Tämä on osaksi saavutettu muuttamalla valon kulkureitti edestakaiseksi, ensin objektiivin etupäästä sisään, heijastus objektiivin pohjalla olevan suuren peilin ja objektiivin etuosassa olevan pienemmän peilin kautta objektiivin takapäästä ulos. Suurennus saadaan aikaiseksi peilien koveruuden avulla.Astronomy hacks By Robert Bruce Thompson, Barbara Fritchman Thompson, page 59 Objektiivien polttovälit ovat tyypillisesti 300 mm:n ja 1 000 mm:n välillä, ja ne ovat hyvin lyhyitä vastaaviin linssipohjaisiin objektiiveihin verrattuna. Katadioptrisissa objektiiveissa on poikkeuksellisen vähän värien vääristymistä (kromaattinen aberraatio.) Katadioptriset objektiivit ovat useissa suhteissa tavallisia objektiiveja huonompia. Niissä ei ole säädettävää aukkoa, eli niissä on kiinteä valovoima.R. E. Jacobson, Sidney F. Ray The manual of photography, page 95 Ne tuottavat suhteellisen vähäkontrastisen kuvan. Kirkkaat, epätarkat kohteet näkyvät rengasmaisina, johtuen objektiivin suuremman peilin muodosta. Käytännössä kaikki kaupallisesti saatavilla olevat katadioptriset kameraobjektiivit ovat myös terävyydeltään sangen heikkoja. Näiden objektiivien tärkein etu pienen koon lisäksi on sangen alhainen hinta. Useat objektiivivalmistajat ovat aikaisemmin valmistaneet katadioptrisia objektiiveja. Mm. Nikon (Mirror-Nikkor ja myöhemmin Reflex-Nikkor) ja Canon kumpainenkin valmistivat 500 mm f/8 and 1 000 mm f/11 -objektiiveja. Muut objektiivivalmistajat, kuten Samyang, Vivitar ja Opteka valmistavat niitä edelleenkin. Kameravalmistajista tällä hetkellä vain Sony (aiempi Minolta) myy 500 mm:n katadioptrista objektiivia järjestelmäkameroilleen. Sonyn objektiivi poikkeaa muista tällä hetkellä saatavissa olevista siinä, että se tukee automaattitarkennusta. Muut katadioptriset objektiivit toimivat vain täysin manuaalisina. ===Kuvia katadioptrisista objektiiveista=== Image:Minolta-500mm-Reflex-05.jpg|Minolta 500 mm objektiivi Image:500mmMirrorLens.jpg|500 mm:n katadioptrinen objektiivi ja Yashica FX-3 Image:Sony Alpha 55 with Minolta 500 F8 Reflex.JPG| Minolta AF 500 mm F/8 ja Sony Alpha 55 ==Lähteet== Luokka:Objektiivit
M/S Hiiumaa

M/S Hiiumaa () on virolainen autolautta. Se liikennöi Viron mantereen Rohukülan ja Hiidenmaan Heltermaan välillä. AS Saaremaa Laevakompanii tilasi vuonna 2007 kolme uutta autolauttaa, joiden rungot rakennettiin Liettuan Klaipėdassa jonka jälkeen ne siirrettiin norjalaiselle Fiskerstrand BLRT AS -telakalle viimeisteltäväksi. M/S Hiiumaa on valmistunut toukokuussa 2010. ==Tekniset tiedot== *Bruttovetoisuus: 5233 GT *Pituus: 97,84 m *Leveys: 18,00 m *Syväys: 4,00 m *Nopeus: 16 solmua *Kapasiteetti: 160 henkilöautoa ja 600 matkustajaa ==Aiheesta muualla== *Tuulelaevad Hiiumaa
John Rich

John Rich (6. heinäkuuta 1925 Queens, New York, Yhdysvallat - 29. tammikuuta 2012 Los Angeles, Yhdysvallat) oli yhdysvaltalainen televisio-ohjaaja. Rich on eniten tunnettu sarjoistaan Perhe on pahin (81 jaksoa; 1971-74) sekä The Dick Van Dyke Show (41 jaksoa; 1961-66). Rich sai kaksi Golden Globe -palkintoa ja kaksi Emmy-palkintoa Perhe on pahin -sarjasta sekä Emmy-palkinnon The Dick Van Dyke Show:sta. Lähes viisikymmenvuotisen uransa aikana Rich ohjasi jaksoja lähes 100 televisiosarjaan, joista edellisten lisäksi voidaan mainita Our Miss Brooks, Gomer Pyle, U.S.M.C., That Girl, Macgyver ,Gunsmoke sekä The Brady Bunch. Richin ohjaustyyli tuki erityisesti näyttelijöiden improvisaatiota. ==Lähteet== Luokka:Yhdysvaltalaiset televisio-ohjaajat Luokka:Vuonna 1925 syntyneet Luokka:Vuonna 2012 kuolleet
Shanghain yllätys

Shanghain yllätys (Shanghai Surprise) on vuonna 1986 ensi-iltansa saanut seikkailukomedia. Elokuvan käsikirjoitus perustuu Tony Kenrickin samannimiseen romaaniin vuodelta 1978. Elokuvan pääosia esittävät Sean Penn, Madonna, Paul Freeman, Richard Griffiths, Philip Sayer, Clyde Kusatsu, George Harrison ja Victor Wong. Elokuvan on ohjannut Jim Goddard. Elokuva epäonnistui taloudellisesti, ja Madonna voitti Razzie-palkinnon huonoimmasta naispääosasta. == Juoni == 1930-luvun Kiinassa lähetystyöntekijä palkkaa seikkailijan hankkimaan takaisin rosvojen viemän lääkeoopiumilastin. == Arvioita == Video-oppaassa vuodelta 1994 Bello Romano pitää elokuvaa lähinnä Madonnan ja Pennin tuolloisen tosielämän suhteen varaan rakennettuna ja antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * * Luokka:Brittiläiset komediaelokuvat Luokka:Brittiläiset seikkailuelokuvat Luokka:Vuoden 1986 brittiläiset elokuvat Luokka:Brittiläiset romaaneihin perustuvat elokuvat
Mike Kelley

Michael "Mike" Kelley (27. lokakuuta 1954 Wayne, Michigan, Yhdysvallat – 31. tammikuuta 2012 South Pasadena, Kalifornia, Yhdysvallat) oli yhdysvaltalainen taiteilija, jota pidetään eräänä maansa merkittävimmistä taiteilijoista 1900-luvun lopussa ja 2000-luvun alussa. Kelley käytti töissään löytötavaroita, tekstiilijulisteita, piirustuksia, assemblaaseja, kollaaseja, performanssia, sekä videota. Kelley saavutti mainetta kansallisesti ja kansainvälisesti 1980-luvun puolivälistä eteenpäin. Hän sai mainetta ensin Euroopassa, ennen Yhdysvaltoja, missä hänellä oli innostunutta yleisöä etenkin Ranskassa ja Saksassa. Hän tuli tunnetuksi erityisesti roskia kuvaavista piirroksistaan, parodioista etenkin uskonnollista ja poliittista undergroundia kohtaan. Hän teki "mystisiä" teoksia, kuten "Plato's Cave", "Rothko's Chapel" ja "Lincoln's Profile", jotka innoittivat myöhemmin lukuisia nuorempia taiteilijoita. Sonic Youth -yhtye käytti Kelleyn työtä levykannessaan "Dirty" vuonna 1992. Kelley löydettiin kotoaan, lähipiirin ja South Pasadenan poliisin arvioiden mukaan itsemurhan tehneenä, tiistai-iltana 31.1.2012. ==Lähteet== Luokka:Yhdysvaltalaiset taiteilijat Luokka:Videotaiteilijat Luokka:Vuonna 1954 syntyneet Luokka:Vuonna 2012 kuolleet
Amityville 1992 – aika on tullut

Amityville 1992 – aika on tullut () on järjestyksessään kuudes Amityville- kauhuelokuva. Se julkaistiin vuonna 1992 suoraan videolle. Elokuvan ohjauksesta vastasi Tony Randel, jonka ohjaustöihin kuuluu myös Hellbound – Hellraiser II. == Rooleissa == ==Vastaanotto== Video-oppaassa vuodelta 1994 Bello Romano luonnehti elokuvaa suoraan videolle tehtailluksi ja tutunoloiseksi. Hän antoi sille yhden tähden viidestä. ==Lähteet== == Aiheesta muualla == * Luokka:Yhdysvaltalaiset kauhuelokuvat Luokka:Vuoden 1992 yhdysvaltalaiset elokuvat Luokka:Kummitustaloelokuvat Luokka:Suoraan videolle julkaistut elokuvat
Nationalismi Intiassa

Nationalismi Intiassa on vaikuttanut Intian itsenäistymisliikkeen kehittymiseen ja vaikuttaa vieläkin Intian politiikkaan. Nationalismi on myös intialaisen yhteiskunnan useiden hyvinkin erilaisten ideologioiden keskiössä. Intialainen nationalismi korostaa yleensä sitä seikkaa, että ennen vuotta 1947 Intian alue kattoi nykyistä Intiaa laajemman alueen, jolla oli vaikutusta laajalti Kaakkois-Aasiassa. == Kansallinen tietoisuus == Intiaa ovat hallinneet lukuista keisarit ja hallitukset. Antiikin teksteissä mainitaan Intian johtajana muun muassa keisari Bharata. Tuolloin Intia kattoi nykyisin suur-Intiana tunnetun alueen. Maurya-valtakunnan aikana Intia, Etelä-Aasia sekä suuri osaa Persiaa yhdistyivät. Lisäksi suuri osa Intiasta on ollut yhdistyneenä useiden valtakuntien, kuten Gupta-valtakunnan, Rashtrakutan, Palan valtakunnan, Suurmogulien valtakunnan ja brittiläisen Intian keskushallinnon alaisuudessa. == Swaraj == Sepoykapinassa intialaiset sotilaat taistelivat paikallisten kuninkaiden johdolla Brittiläisen imperiumin joukkoja vastaan. Tämä yhteenotto loi perustan paitsi valtakunnalaajuiselle yhtenäisyydelle, mutta myös tuleville etnisille ja uskonnollisille yhteenotoille. Intialaisten täydellisen vapauden halun, swarajin kehitti Bal Gangadhar Tilak, jonka seuraajat olivat ensimmäisiä, jotka ilmaisivat halun Intian itsenäistymiselle. Ajatus ei kuitenkaan levinnyt laajemmalti ennen ensimmäistä maailmansotaa, jolloin Amritsarin verilöylyssä kuoli satoja aseistautumattomia siviilejä. Tapahtuman seurauksen suuri osa Intian poliittisista johtajista kääntyi vastustamaan Britannian hallintoa. == Hindutva== 1900-luvun lopussa voimistui hindutva-liike. Tätä ajoi Intian kansanpuolue. Se lienee jyrkän nationalistisen RSS-järjestön julkisivu. Se pyrki kehittämään maata ja tekemään sekulaarista valtiosta hindulaisen. Luokka:Intian politiikka Intiassa
Aamutelevisio

Aamutelevisio on televisiokanavilla aamuisin esitettävä pitkä ajankohtaisohjelma. Suomessa Aamutelevisio-ohjelmia ovat ainakin MTV3:n Uutisaamu, Yle TV1:n Ylen aamu ja Yle Femin ruotsinkielinen aamutelevisio Efter Nio. Ohjelman sisältönä on esimerkiksi keskustelua ajankohtaisista aiheista ja julkisuuden henkilöiden haastatteluja. Ohjelmassa voi olla myös uutis- ja säälähetyksiä. Luokka:Televisio-ohjelmat
AC Estudiantes

AC Estudiantes (ACE) on futsalseura Tampereen teknillisestä yliopistosta. Seura on perustettu 1995. ACE eli Tampereen teekkareiden futsal- ja jalkapallokerho on TUrVoKe ry:n lajijaosto, jonka tarkoituksena on kehittää ja ylläpitää lajia TTY:llä. Seurassa on neljä miesten joukkuetta ja yksi naisten joukkue. Virallisesti seuran listoilla on noin 150 jäsentä. == Futsal == Futsalissa ACE:n edustusjoukkue pelaa futsal-kakkosessa, maan kolmanneksi korkeimmalla sarjatasolla. https://tulospalvelu.palloliitto.fi/category/FM2!lanfs2122/group/2/ ACE:n edustusjoukkue nousi syksyllä 2011 ensimmäistä kertaa Futsal-liigaan voitettuaan Futsal-Ykkösen kaudella 2010 - 2011. Futsal-Ykkösessä ACE ehti pelata yhteensä viisi kautta ennen nousua Futsal-Liigaan. Visiitti Futsal- Liigaan jäi kuitenkin vain yhden kauden mittaiseksi. Joukkue koostuu pääasiassa Tampereen teknillisessä yliopistossa opiskelevista tai sieltä valmistuneista pelaajista, joille monille futsal nousee perinteisen kesäjalkapallon edelle. Kotiottelunsa ACE pelaa Tampereen teknillisen yliopiston Tamppi Areenalla. == Lähteet == == Aiheesta muualla == * ACE palloliiton sivuilla * Joukkueen kotisivut (Futsal) Luokka:Suomalaiset futsalseurat Luokka:Tampereen teknillinen yliopisto Luokka:Tamperelaiset urheiluseurat Luokka:Vuonna 1995 perustetut urheiluseurat
Rob Gronkowski

Robert Paxton ”Rob” Gronkowski (s. 14. toukokuuta 1989 Amherst, New York) on yhdysvaltalainen amerikkalaisen jalkapallon pelaaja, pelipaikaltaan hän oli sisempi laitahyökkääjä. Gronkowski edusti vuosina 2010–2018 New England Patriotsia ja lopetti kertaalleen uransa kauden 2018 jälkeen. Hän kuitenkin palasi vuonna 2020 ja siirtyi Tampa Bay Buccaneersiin, jossa päätti uransa vuonna 2022. Hän voitti urallaan neljä Super Bowlia. Gronkowski oli räiskyvän persoonallisuutensa ja poikkeuksellisten taitojensa myötä yksi NFL:n seuratuimmista urheilijoista. ==NFL-ura== New England Patriots varasi Arizonan yliopistossa pelanneen Gronkowskin vuoden 2010 NFL:n varaustilaisuuden toisella kierroksella, 42. pelaajana. Hänestä tuli kaudella 2011 eniten maaleja ja jaardeja kaudella vastaanottanut sisempi laitahyökkääjä. Lisäksi Gronkowski valittiin NFL:n tähdistöotteluun Pro Bowliin. Ennen kauden 2012 alkua Gronkowski solmi Patriotsin kanssa kuusivuotisen sopimuksen, arvoltaan 54 miljoonaa dollaria, joka oli NFL-historian suurin sisemmälle laitahyökkääjälle annettu sopimus. Kaudella 2014 Gronkowski oli yksi joukkueen tärkeimmistä pelaajista Patriotsin voittaessa Super Bowlin. Gronkowski ilmoitti maaliskuussa 2019 lopettavansa ammattilaisuransa. Hän kuitenkin palasi lajin pariin vuonna 2020 tekemällä sopimuksen Tampa Bay Buccaneersin kanssa. Seurassa pelasi hänen pitkäaikainen joukkuekaverinsa Tom Brady. Helmikuussa 2021 Grongowski voitti neljännen Super Bowlinsa. Gronkowski lopetti ammattilaisuransa lopullisesti vuonna 2022. ==Muuta== Gronkowskin vanhempi veli Chris Gronkowski pelasi Indianapolis Coltsin joukkueessa blokkaavana keskushyökkääjänä. == Lähteet == == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Crypt of Civilization

Crypt of Civilization on Yhdysvalloissa, Atlantan lähellä sijaitsevassa Oglethorpe Universityssä sijaitseva ilmatiivis kammio, joka toimii suurena aikakapselina. Se suljettiin 25. toukokuuta 1940, ja on tarkoitus avata vuonna 8113, 6177 vuoden kuluttua sen sulkemisesta. Tämä aikamäärä johtuu siitä, että muinaisen Egyptin ajanlasku alkoi todennäköisesti vuodesta 4241 eaa. (josta oli kulunut 6177 vuotta laskentavuonna 1936). Idean kammiosta esitti Thornwell Jacobs vuonna 1936. Inspiraationsa hän oli omien sanojensa mukaan saanut Egyptin hautautuneista pyramideistä. Kammio sisältää useita 1930-luvun tyypillisiä käyttöesineitä, tärkeitä kirjallisia teoksia (mm. Raamattu, Koraani ja Ilias), mikrofilmejä sekä fonografi- ja muita äänitteitä. Kammiossa ei ole arvoesineitä "haudanryöstämisen" ehkäisemiseksi. Sulkemisensa jälkeen kammio tuli uudelleen julkisuuteen vuosipäivinänsä, mutta oli jo 1970-luvulla käytännössä unohdettu. Kuitenkin yliopiston uusi opiskelija Paul Hudson "löysi" sen uudelleen vuonna 1970 tutkiessaan kellarikerroksia. Yliopisto juhlisti kammion sulkemisen 50-vuotispäivää vuonna 1990. Kätkö tuli jälleen uutisotsikoihin vuonna 2000, koska oli "selvinnyt ensimmäisestä vuosituhannen vaihteestaan". == Lähteet == *History of the Crypt - Oglethrope University *Inventory of the Crypt - Oglethrope University *Time Capsule Secrets - Oglethrope University Luokka:Säiliöt Luokka:Georgian osavaltion rakennukset ja rakennelmat Luokka:1940 Luokka:Georgian osavaltion historia
Nunnu

Nunnu on Karelia Groupin ja Nunnu Big Bandin albumi vuodelta 1972. Albumi on kansanmusiikkivaikutteista big band jazzia. Albumin on säveltänyt Paroni Paakkunainen. Sävellykset pohjautuvat kansanmusiikkisävellyksiin. Paakkunaisen mukaan pop- ja jazzsovitukset ovat lähempänä kansanmusiikin alkuperäistä sävel- ja tunnetotuutta kuin klassisen musiikkityylin sovitukset. Levyn etiketeissä A-puoli on merkitty Nunnu Big Bandin ja B-puoli Karelia Groupin nimiin, vaikka molemmat yhtyeet soittavat kummallakin puolella. == Kappaleet == Sävellykset, sovitukset ja orkesterinjohto: Paroni Paakkunainen == Kokoonpano == === Nunnu Big Band === * Hannu Saxelin, Paavo Honkanen – alttosaksofoni, klarinetti ja tuohihuilu * Junnu Aaltonen, Pekka Pöyry – sopraanosaksofoni, tenorisaksofoni ja huilut * Pentti Lahti – baritonisaksofoni, sopraanosaksofoni ja tuohihuilu * Kaj Backlund, Markku Johansson, Mike Koskinen – trumpetit * Emppu Peltola, Mircea Stan – pasuunat * Heikki Sarmanto – sähköpiano * Teppo Hauta-aho – basso ===Karelia Group=== * Pekka Sarmanto – sähköviulu * Paroni Paakkunainen – viulu, tuohihuilu, -torvi, -klarinetti, kantele ja baritonisaksofoni * Ilja Saastamoinen – kitara * Edward Vesala – rummut, laulu, lyömäsoittimet ja tuohiklarinetti ===Solistit=== * Edward Vesala – laulu * Pekka Sarmanto – sähköviulu * Junnu Aaltonen – sopraanosaksofoni * Paroni ja Edward – tuohiklarinetit * Paroni Paakunainen – baritonisaksofoni ja tuohihuilu * Heikki Sarmanto – sähköpiano === Tuotanto === * Kari Tamminen – äänittäjä * Mikko – kansikuva * Kari Pulkkinen – valokuvat == Lähteet == * Levyn kansi == Aiheesta muualla == * Albumin A-puoli kuunneltavissa Youtubessa * Albumin B-puoli kuunneltavissa Youtubessa Luokka:Vuoden 1971 albumit Luokka:Suomalaiset jazzalbumit Luokka:Suomalaiset kansanmusiikkialbumit
Luettelo Kotkan kaupunginosista

Tämä artikkeli on luettelo Kotkan kaupunginosista ja niiden osa-alueista. Numero Kaupunginosa Osa-alueet 1 Kotkansaari 2 3 4 5 Katariina 6 Hovinsaari Hietanen 7 8 9 Metsola Langinkoski 10 Korela 11 Jylppy 12 Kyminlinna 13 Ruonala Munsaari 14 Lankila Pirosenvuori Langinkoski 15 Karhuvuori 16 Aittakorpi 17 Sutela Petäjäsuo 18 Kaukola Katajasuo 20 Mussalo Ristiniemi 21 Takakylä 22 Etukylä 23 Hirssaari 30 Jumalniemi Kyminsuu Uusikylä 31 Karhula 32 Helilä Käpylä Malminki Marttila 33 Rauhala 34 Itäranta 35 Suulisniemi Metsäkulma 36 Popinniemi 37 Sunila 38 Halla 39 Tiutinen 40 Kalliokoski Kolkkala Hortola 41 Hovila Turvala 42 Koivula Jukola Marjala Metsäkylä Parikka Tapanila 43 Kierikkala 44 Korkeakoski Veikkola 45 Eskola Alahovi 46 Ristinkallio 47 Otsola Mäntykangas 49 Saksala 50 Kaarniemi ==Lähteet== * Kaupunginosakartta - Asukkaalle: http://www.kotka.fi/alltypes.asp?d_type=5&menu;_id=2872 * Kotka
Jerry Rice

Jerry Lee Rice (s. 13. lokakuuta 1962 Crawford, Mississippi) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Häntä pidetään yhtenä lajin kaikkien aikojen parhaista pelaajista pelipaikallaan. ==NFL-ura== Vuonna 1985 NFL:n varaustilaisuuden ensimmäisellä kierroksella varattu Rice edusti 16 vuotta San Francisco 49ersia. Tämän lisäksi hänellä oli lyhyemmät jaksot toisten länsirannikon joukkueiden Oakland Raidersin ja Seattle Seahawksin riveissä. Rice äänestettiin kaikkien aikojen parhaaksi amerikkalaisen jalkapallon pelaajaksi NFL:n oman TV-kanavan, NFL Networkin vuonna 2010 asiantuntijoiden kesken järjestämässä äänestyksessä kaikkien aikojen sadasta parhaimmasta pelaajasta. Rice valittiin 2010 amerikkalaisen jalkapallon Hall of Fameen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1962 syntyneet Luokka:Elävät henkilöt Luokka:Seulonnan keskeiset artikkelit
Jordan Farmar

Jordan Robert Farmar (s. 30. marraskuuta 1986 Los Angeles, Kalifornia) on yhdysvaltalainen koripalloilija, pelipaikaltaan pelintekijä. Hän pelaa tällä hetkellä Turkin liigan Anadolu Efesissä. ==Ammattilaisura== ===Los Angeles Lakers=== Los Angeles Lakers varasi UCLA:n yliopistossa pelanneen Farmarin vuoden 2006 NBA:n varaustilaisuuden ensimmäisellä kierroksella, 26. pelaajana. Hän voitti Lakersin riveissä kaksi NBA:n mestaruutta, muttei onnistunut valtaamaan aloittajan paikkaa itselleen Derek Fisheriltä. ===New Jersey Nets=== Farmar allekirjoitti vapaana pelaajana heinäkuussa 2010 kolmen vuoden sopimuksen silloisen New Jersey Netsin kanssa. Hän pelasi Netsissä kaksi kautta. Heinäkuussa 2012 hän oli osa pelaajakauppaa, jossa Brooklyn Nets (seura muutti kauden 2011–2012 jälkeen New Yorkiin) hankki Joe Johnsonin Atlanta Hawksista. Farmar ei pelannut Hawksissa otteluakaan, sillä seura osti hänen sopimuksensa ulos pian sen jälkeen, kun pelaajakauppa oli vahvistettu. === Maccabi Tel Aviv ja Anadolu Efes === NBA:n jouduttua kaudella 2011–2012 alkukauden ajaksi työsulkuun, Farmar teki sopimuksen israelilaisen Maccabi Tel Avivin kanssa. Hän palasi NBA:han ja New Jersey Netsiin työsulun päätyttyä. Heinäkuussa 2012, tultuaan vapaaksi pelaajaksi NBA-sopimuksensa ulososton jälkeen, Farmar teki sopimuksen turkkilaisen Anadolu Efesin kanssa. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Bernardo Espinosa

Bernardo José Espinosa Zúñiga (s. 11. heinäkuuta 1989 Cali, Kolumbia) on kolumbialainen jalkapalloilija. Hän edustaa Espanjan Primera Divisiónissa pelaavaa Sporting Gijónia ja on pelipaikaltaan keskuspuolustaja. == Seurajoukkueura == Bernardo nousi Sevillan junioreista seuran reservijoukkueeseen kaudella 2007–2008. Hän pelasi reservijoukkueessa seuraavat kolme kautta ja teki siinä sivussa myös ensiesiintymisensä edustusjoukkueessa 11. toukokuuta 2011 ottelussa Osasunaa vastaan.Osasuna hit back for stunning win ESPN. Viitattu 5.2.2012. Kaudeksi 2011–2012 Bernando siirtyi Racing Santanderiin lainasopimuksella.El central Bernardo Espinosa, nuevo refuerzo sorpresa del Racing El Diario Montañés. Viitattu 5.2.2012. 7\. tammikuuta 2012 hän teki ensimmäisen maalinsa Primera Divisiónissa kotiottelussa Real Zaragozaa vastaan. == Lähteet == == Aiheesta muualla == * Bernardon esittely Racing Santanderin kotisivustolla * Bernardon tilastot BDFutbol-sivustolla Luokka:Kolumbialaiset jalkapalloilijat Luokka:Vuonna 1989 syntyneet Luokka:Elävät henkilöt
Tevfik Başer

Tevfik Başer (s. 12. tammikuuta 1951 Çankırı) on turkkilaissyntyinen saksalainen elokuvaohjaaja, -tuottaja ja -käsikirjoittaja. Hänen elokuvansa Lebewohl, Fremde näytettiin vuonna 1991 Cannesin elokuvajuhlien Un Certain Regard -osiossa. Muita elokuvia, joissa hän on työskennellyt, ovat olleet Zwischen Gott und Erde (1983), 40 Quadratmeter Deutschland (1986) ja Abschied vom falschen Paradies (1989). == Aiheesta muualla == * Luokka:Saksalaiset elokuvaohjaajat Luokka:Saksalaiset elokuvatuottajat Luokka:Saksalaiset elokuvakäsikirjoittajat Luokka:Vuonna 1951 syntyneet Luokka:Elävät henkilöt
Kovat kundit eivät tanssi

Kovat kundit eivät tanssi (Tough Guys Don’t Dance) on vuonna 1987 julkaistu jännityselokuva, jonka ohjasi kirjailijana paremmin tunnettu Norman Mailer oman romaaninsa Kovat kundit eivät tanssi pohjalta. Elokuvan pääosia esittävät muun muassa Ryan O'Neal, Isabella Rossellini, Debra Sandlund, Wings Hauser, John Bedford Lloyd, Lawrence Tierney, Penn Jillette, Frances Fisher ja R. Patrick Sullivan. Elokuva on kertomus kirjailijasta, joka mahdollisesti on murhannut vaimonsa ja rakastajattarensa, muttei pysty muistamaan tapahtumia. == Vastaanotto == Elokuva oli taloudellinen floppi ja voitti Razzie-palkinnon huonoimmasta ohjauksesta. 'Video-oppaassa'' vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hänen mukaansa omaperäinen mysteeri pursuaa seksiä ja väkivaltaa, ja tyylissä on selviä David Lynch -vaikutteita, muitakin kuin Lynchin suosiman Angelo Badalamentin musiikki. == Lähteet == == Aiheesta muualla == * * * Luokka:Yhdysvaltalaiset rikosdraamaelokuvat Luokka:Vuoden 1987 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Cannon Groupin elokuvat
Keski-Kentuckyn armeija

Keski-Kentuckyn armeija () oli Konfederaation armeija Yhdysvaltain sisällissodassa. Se perustettiin syksyllä 1861 ja sulautettiin Mississippin armeijaan maaliskuussa 1862. Mississippin armeija sulautettiin myöhemmin vielä osaksi Tennesseen armeijaa. Luokka:Konfederaation sotilasyksiköt Yhdysvaltain sisällissodassa
Kanawhan armeija

Kanawhan armeija () oli pieni Konfederaation armeija Yhdysvaltain sisällissodan alussa. Se perustettiin kesäkuussa 1861. Kanawhan armeija osallistui noin puolivuotisen olemassaolonsa aikana Kessler's Cross Lanesin ja Carnifex Ferryn taisteluihin. Joulukuussa 1861 se sulautettiin Keski-Kentuckyn armeijan 3. divisioonaan. Luokka:Konfederaation sotilasyksiköt Yhdysvaltain sisällissodassa
Kentuckyn armeija

Kentuckyn armeija () oli Konfederaation armeijan lyhytikäinen yhtymä Yhdysvaltain sisällissodassa. Armeija perustettiin 25. elokuuta 1862 komentajanaan Edmund Kirby Smith ja lopetettiin jo reilua kuukautta myöhemmin, 8. lokakuuta. Luokka:Konfederaation sotilasyksiköt Yhdysvaltain sisällissodassa
Mississippin armeija

Mississippin armeija () oli kolmen Konfederaation eri armeijan nimi Yhdysvaltain sisällissodassa. Lisäksi Unionilla oli oma Mississippin armeijansa (Army of the Mississippi). == Ensimmäinen Mississippin armeija == Ensimmäinen Mississippin armeija, toiselta nimeltään Lännen armeija, oli toimintansa aikana yksi läntisen sotatoimialueen merkittävimmistä armeijoista osallistuen muun muassa Shilohin ja Perryvillen taisteluihin. Se perustettiin 5. maaliskuuta 1862. 29. maaliskuuta Keski-Kentuckyn ja Louisianan armeijat liitettiin Mississippin armeijaan. Armeija lopetettiin 20. marraskuuta 1862, ja se liitettiin osaksi Tennesseen armeijaa. Komentaja Mistä Mihin Merkittävät taistelut ja sotaretket Gen. P. G. T. Beauregard 5. maaliskuuta 1862 (käytännössä 17. maaliskuuta) 29. maaliskuuta 1862 Gen. Albert Sidney Johnston 29. maaliskuuta 1862 7. huhtikuuta 1862 Shiloh Gen. P. G. T. Beauregard 6. huhtikuuta 1862 6. toukokuuta 1862 Gen. Braxton Bragg 6. toukokuuta 1862 (käytännössä 7. toukokuuta) 5. heinäkuuta 1862 Maj. Gen. William J. Hardee (vrt) 5. heinäkuuta 1862 15. elokuuta 1862 Gen. Braxton Bragg 15. elokuuta 1862 28. syyskuuta 1862 Lt. Gen. Leonidas Polk (vrt) 28. syyskuuta 1862 7. marraskuuta 1862 Perryville Gen. Braxton Bragg 7. marraskuuta 1862 20. marraskuuta 1862 == Toinen Mississippin armeija == Toinen Mississippin armeija perustettiin 7. joulukuuta 1862 Etelä-Louisianan ja Mississippin osastoista sekä Länsi-Tennesseen armeijan joukoista. Armeijan tärkein tehtävä oli suojella Vicksburgin kaupunkia Mississippissä. Armeijan toiminta loppui, kun se antautui kenraali Ulysses S. Grantin joukoille 4. heinäkuuta 1863. Komentaja Mistä Mihin Merkittävät taistelut ja sotaretket Lt. Gen. John C. Pemberton 7. joulukuuta 1862 9. joulukuuta 1862 Maj. Gen. Earl Van Dorn (vrt) 9. joulukuuta 1862 17. joulukuuta 1862 Lt. Gen. John C. Pemberton 17. joulukuuta 1862 4. heinäkuuta 1863 Vicksburgin sotaretki == Kolmas Mississippin armeija == Kolmas Mississippin armeija oli toiminnassa 30. heinäkuuta 1863 – 23. kesäkuuta 1864. Sen nimi muutettiin virallisesti muotoon III Corps, Army of Tennessee toukokuussa 1864, mutta armeija käytti tästä huolimatta vanhaa nimeään. Komentaja Mistä Mihin Merkittävät taistelut ja sotaretket Lt. Gen. William J. Hardee 30. heinäkuuta 1863 23. lokakuuta 1863 Lt. Gen. Leonidas Polk 23. lokakuuta 1863 14. kesäkuuta 1864 Atlantan sotaretki Maj. Gen. William W. Loring 14. kesäkuuta 1864 23. kesäkuuta 1864 Luokka:Konfederaation sotilasyksiköt Yhdysvaltain sisällissodassa
Popeda (täsmennyssivu)

Popeda voi tarkoittaa seuraavia asioita: * Popeda, suomalainen yhtye * Popeda, Popeda-yhtyeen esikoisalbumi vuodelta 1978 * Popeda – Ilikeesti kiitää, Popeda-yhtyeestä kertova kirja vuodelta 2001 * ”Popeda”, Erinin musiikkikappale vuoden 2011 albumilta Hunningolla. * Popeda, Säämäjärvellä Prääsän piirissä Karjalan tasavallassa Venäjällä ennen toista maailmansotaa sijainneen kylän nimi. * Popeda, Siperiasuomalainen kolhoosi Omskin itäpuolella. == Katso myös == * Pobeda, neuvostoliittolainen vuosina 1946–1958 valmistettu automalli